Likumprojekts

**Grozījumi Ģenētiski modificēto organismu aprites likumā**

Izdarīt Ģenētiski modificēto organismu aprites likumā (Latvijas Republikas Saeimas un Ministru Kabineta Ziņotājs, 2008, 1. nr.; 2009, 16. nr.; Latvijas Vēstnesis, 2009, 194. nr.; 2010, 205. nr.; 2012, 105. nr.; 2014, 199. nr.; 2015, 122. nr.) šādus grozījumus:

1. 5. pantā:

 izslēgt pirmās daļas 6. punktu;

 izslēgt otrajā daļā vārdus “stratēģijas pamatnostādnes un šīs sistēmas attīstības”.

2. 7. pantā:

izslēgt 5., 6., 7. un 8. punktu;

 izteikt 9. punktu šādā redakcijā:

 „9) noņem sēklu un augu pavairojamā materiāla paraugus, lai konstatētu netīšu ģenētiski modificēto organismu klātbūtni.”

3. 9. pantā:

izslēgt 1. punktā vārdus “un Ģenētiski modificēto organismu uzraudzības padomes rekomendējoša rakstura priekšlikumus”;

papildināt 5. punktu aiz vārda “paraugos” ar vārdiem „kā arī sēklās un augu pavairojamā materiālā”.

4. Izslēgt 16. pantu.

5. Izteikt 35. pantu šādā redakcijā:

„**35. pants. Administratīvā atbildība ģenētiski modificēto organismu aprites jomā**

(1) Par ģenētiski modificēto mikroorganismu ierobežotās izmantošanas noteikumu pārkāpšanu piemēro naudas sodu fiziskajām personām no divdesmit astoņām līdz simt naudas soda vienībām, bet juridiskajām personām — no septiņdesmit līdz divsimt astoņdesmit naudas soda vienībām.

(2) Par ģenētiski modificēto organismu izplatīšanu vidē izmēģinājumiem reglamentējošo noteikumu pārkāpšanu piemēro naudas sodu fiziskajām personām no simt četrdesmit līdz tūkstoš četrsimt divdesmit naudas soda vienībām, bet juridiskajām personām — no astoņsimt sešdesmit līdz divtūkstoš astoņsimt naudas soda vienībām.

(3) Par ģenētiski modificēto organismu izplatīšanu tirgū reglamentējošo noteikumu pārkāpšanu piemēro naudas sodu fiziskajām personām no simt četrdesmit naudas soda vienībām līdz divsimt astoņdesmit naudas soda vienībām, bet juridiskajām personām — no simt četrdesmit naudas soda vienībām līdz divtūkstoš astoņsimt naudas soda vienībām.

(4) Līdzāspastāvēšanas nenodrošināšana, veicot darbības ar ģenētiski modificētiem kultūraugiem:

1) par ģenētiski modificētu kultūraugu audzēšanu, nereģistrējoties Valsts augu aizsardzības dienestā, piemēro naudas sodu fiziskajām personām no četrpadsmit līdz simt divdesmit astoņām naudas soda vienībām, bet juridiskajām personām — no simt četrdesmit līdz tūkstoš četrsimt divdesmit naudas soda vienībām;

2) par ģenētiski modificētu kultūraugu audzēšanu, neievērojot līdzāspastāvēšanai noteiktās prasības, piemēro naudas sodu fiziskajām personām no divdesmit astoņām līdz simt divdesmit astoņām naudas soda vienībām, bet juridiskajām personām — no piecdesmit sešām līdz divsimt astoņdesmit naudas soda vienībām;

3) par ģenētiski modificētu kultūraugu šķirņu sēklu aprites prasību pārkāpšanu piemēro naudas sodu fiziskajām personām no četrpadsmit līdz simt divdesmit astoņām naudas soda vienībām, bet juridiskajām personām — no divdesmit astoņām līdz divsimt astoņdesmit naudas soda vienībām.

(5) Personas saukšana pie atbildības par šajā pantā minētajiem pārkāpumiem neatbrīvo šo personu no pienākuma atlīdzināt citām personām un videi nodarītos zaudējumus un kaitējumu.”

6. Papildināt likumu ar 35.1 pantu šādā redakcijā:

**„35.1 pants. Kompetence administratīvo sodu piemērošanā**

(1) Pārtikas un veterinārais dienests veic administratīvo pārkāpumu procesu par šā likuma 35. panta pirmajā, otrajā un trešajā daļā minētajiem pārkāpumiem;

(2) Valsts augu aizsardzības dienests veic administratīvo pārkāpumu procesu par šā likuma 35. panta ceturtajā daļā minētajiem pārkāpumiem;

(3) Valsts vides dienests veic administratīvo pārkāpumu procesu par šā likuma 35. panta otrajā un trešajā daļā minētajiem pārkāpumiem;

(4) Valsts darba inspekcija veic administratīvo pārkāpumu procesu par šā likuma 35. panta pirmajā daļā minētajiem pārkāpumiem.”

7. Papildināt pārejas noteikumus ar 8. punktu šādā redakcijā:

„8. Šā likuma 35. panta jaunā redakcijā un 35.1 pants stājas spēkā vienlaikus ar Administratīvo pārkāpumu procesa likumu.”

Zemkopības ministrs Jānis Dūklavs

28.11.2016. 10:27

525

I.Aleksejeva

67027069, Inese.Aleksejeva@zm.gov.lv